Teknologji e re me dritë për parandalimin e krimit
Zyrtarët besojnë se kjo mënyrë do t’i bëjë njerëzit të ndihen të sigurt edhe pa praninë e policisë.
Policia në distriktin East Orange të shtetit Nju Xhersi, thotë se sistemi i ri i ndërhyrjes me anë të dritës është një teknikë që do të ndihmojë për të parandaluar krimin. Kamerave të vëzhgimit që janë të instaluara kudo në qytet do t’u shtohet edhe një dritë e kuqe. survejimi ekzistuese në qytet. Kur një polic, i cili është duke vëzhguar nga zyra e tij kamerat e shumta të survejimit në qytet, vëren se diku mund të ndodhë një krim, për shembull një grabitje, ai lëshon me telekomandë një dritë të kuqe mbi personin që është gati të kryejë krimin. Shefi i policisë i distriktit, William Robinson, thotë se teknologjia e re do të bëjë të mundur që njerëzit të ndjehen të sigurt edhe kur prania e policisë nuk është e dukshme: Zoti Robinson thotë se kamerat me dritë të kuqe janë më të efektëshme se sa kamerat me zë që janë përdorur në qytete të tjera. Ai thotë se këto kamera vënë në shënjestër një person të vetëm, ndryshe nga tingulli i altoparlantit, i cili humbet në zhurmën e qytetit. Veç kësaj, drita nuk shkakton zgjimin e njerëzve në mes të natës, siç mund të bëjë tingulli. Zoti Robinson thotë se teknologjia e re është një mesazh se policia do ta marrë seriozisht në dorë problemin. Distrikti East Orange me rreth 65 mijë banorë vitet e fundit ka patur një prej niveleve më të larta të krimit në vend. Policia ka përdorur një arsenal mjetesh të teknologjisë së lartë, nga sistemet e zbulimit të armëve të zjarrit dhe lexuesit e targave të automjeteve e deri te programet kompjuterike që mund të analizojnë pothuajse menjëherë të dhënat për krimin. Detektivja e policisë, Suzanne Loogis thotë se teknologjia e instaluar në makinë, për shembull, ndihmon mjaft në luftën kundër krimit. Krimi i dhunshëm në East Orange ka rënë me më shumë se dy të tretat që nga viti 2003, sipas statistikave të policisë. E megjithë këtë rënie, ky qytet po hedh një hap më tej, duke u bërë i pari në vend që përdor sistemin e identifikimit me dritë të kuqe. Por aktivistët që luftojnë për privatësinë, po shprehen hapur kundër një shtimi në përdorimin e teknologjisë së vëzhgimit në zonat urbane. Deborah Jacobs është drejtore ekzekutive e Bashkimit për Liritë Civile, dega New Jersey.Ajo thotë se jeta në Shtetet e Bashkuara po bëhet bërë gjithnjë e më e monitoruar nga teknologjia e mbikqyrjes. Teknologjia e re me dritë pritet të instalohet në Nju Xhersi gjatë këtij viti.